text: কর্মকর্তাকে কুপিয়ে ৮ লাখ টাকা ছিনতাই | জনপত্র.কম
  কর্মকর্তাকে কুপিয়ে ৮ লাখ টাকা ছিনতাই
  বরিশালে একটি মোবাইল ব্যাংকিং কোম্পানির এক কর্মকর্তাকে কুপিয়ে আট লাখ টাকা ছিনতাইয়ের অভিযোগ পাওয়া গেছে। নগরীর বৈদ্যপাড়ায় রোববার সন্ধ্যায় এ ঘটনা ঘটে। আহত কর্মকর্তা নুরুল্লাহ মোমেনকে উদ্ধার করে শেবাচিম হাসপাতালে ভর্তি করা হয়েছে।
  আহত নুরুল্লাহ মোমেন জানান, কোম্পানির টাকা সংগ্রহ শেষে মোটরসাইকেলযোগে সিএ্যান্ডবি রোডের অফিসের উদ্দেশ্যে যাচ্ছিলেন। গাড়িটি নগরীর বৈদ্যপাড়া পৌঁছালে তিনজনের একটি দল তার ওপর হামলা করে। এ সময় কুপিয়ে ও মারধর করে নগদ আট লাখ টাকা নিয়ে পালিয়ে যায় ছিনতাইকারীরা। তার ডাক চিৎকারে স্থানীয়রা উদ্ধার করে বরিশাল শের ই বাংলা চিকিৎসা মহাবিদ্যালয় (শেবাচিম) হাসপাতালে ভর্তি করেন।
  কোতোয়ালি মডেল থানার ওসি নুরুল ইসলাম জানান, ঘটনাটি তিনি শুনেছেন। অভিযোগ পেলে আইনানুগ ব্যবস্থা নেওয়া হবে বলে জানান তিনি।